|  |
| --- |
|  ethnosimo-aade-gr |

 Αθήνα, 9 Απριλίου 2024

**ΔΕΛΤΙΟ ΤΥΠΟΥ**

**ΑΑΔΕ: Ενημέρωση και εξυπηρέτηση πλημμυροπαθών**

Με αφορμή δημοσιεύματα σχετικά με εκκαθαριστικά που εστάλησαν σε πλημμυροπαθείς στη Λάρισα, όπως ενημερώσαμε και με χθεσινό Δελτίο Τύπου επαναλαμβάνουμε:

1. Η ΑΑΔΕ προχώρησε στην απαλλαγή από τον ΕΝΦΙΑ 2024 για όλα τα ακίνητα που επλήγησαν από πλημμύρες και λοιπές καταστροφές από 1/7/2023, **με βάση τις αιτήσεις απαλλαγής που υποβλήθηκαν στην πλατφόρμα Αρωγή (arogi.gov.gr)**, και την κατάσταση των ακινήτων που δηλώθηκαν στις αιτήσεις αυτές.
2. **Πολίτες που πληρούν όλες τις νόμιμες προϋποθέσεις, αλλά δεν υπέβαλαν σχετική αίτηση** στην πλατφόρμα Αρωγή, **με αποτέλεσμα η ΑΑΔΕ να μην γνωρίζει εάν το κτήριό τους έχει καταστεί ακατάλληλο ή επικίνδυνο ή έχει καταστραφεί,** **μπορούν να υποβάλουν αίτηση απαλλαγής στην αρμόδια ΔΟΥ της φορολογικής του κατοικίας, προσκομίζοντας τα προβλεπόμενα δικαιολογητικά, σύμφωνα με την απόφαση Α. 1272/2019.** Η αίτηση μπορεί να υποβληθεί στην ψηφιακή πύλη myAADE (myaade.gov.gr), στην εφαρμογή «Τα Αιτήματά μου», στη διαδρομή Κεφάλαιο / Αίτηση χορήγησης μείωσης ή απαλλαγής από τον ΕΝΦΙΑ.

 Έτι περαιτέρω, ενημερώνουμε τους ενδιαφερόμενους πολίτες ότι έχουν τη δυνατότητα, για περισσότερες διευκρινίσεις, **να επικοινωνήσουν άμεσα με το Κέντρο Εξυπηρέτησης Φορολογουμένων της ΑΑΔΕ στο τηλ 2131621000 (Δευτέρα – Παρασκευή, 07:30 – 17:00) ή να επισκεφθούν την αρμόδια ΔΟΥ της περιοχής τους**.

**Ενημέρωση του Βουλευτή του ΣΥΡΙΖΑ κ. Βασίλη Κόκκαλη**

Αναφορικά με τις δηλώσεις του Βουλευτή ΣΥΡΙΖΑ Ν. Λαρίσης κ. Βασίλη Κόκκαλη. ενημερώνουμε για τα παρακάτω:

Όπως επισημάνθηκε στο **χθεσινό Δελτίο Τύπου** μας με τίτλο **«*ΑΑΔΕ: Απάντηση σε δημοσιεύματα σχετικά με την αποστολή εκκαθαριστικών ΕΝΦΙΑ σε πλημμυροπαθείς της Νέας Σμύρνης στη Λάρισα*»,** σύμφωνα με το άρθρο 3 παρ. 6 του ν. 4223/2013, όπως αυτό τροποποιήθηκε τελευταία φορά με το άρθρο 54 του ν. 5087/2024, για καταστροφές από 1/7/2023 και μετά, **η απαλλαγή από τον ΕΝΦΙΑ χορηγείται για τα**:

1. **Κτήρια μετά του αναλογούντος οικοπέδου**, και
2. **Αγροτεμάχια και τα κτίσματα επί αυτών,**

που βρίσκονται σε πληγείσες περιοχές και πληρούν τις προϋποθέσεις απόδειξης **της** **επικινδυνότητας ή ακαταλληλότητας ή καταστροφής κατά περίπτωση**, και είναι διαθέσιμες γι’ αυτά οι προβλεπόμενες στο νόμο βεβαιώσεις.

Από **και τα χαρακτηριστικά της αίτησης** (*είδος αίτησης και ημερομηνία – ώρα*), όπως αυτή αναρτήθηκε σε **φωτογραφίες στον ιστότοπο isyriza.gr** ([https://www.syriza.gr/article/id/157335/B.-Kokkalhs:-Idoy-ta-pseydh-ths-kybernhshs-%E2%80%93-Esteilan-logariasmoys-ENFIA-se-plhmmyropatheis-poy-ekanan-aithsh-apallaghs!.html](https://www.syriza.gr/article/id/157335/B.-Kokkalhs%3A-Idoy-ta-pseydh-ths-kybernhshs-%E2%80%93-Esteilan-logariasmoys-ENFIA-se-plhmmyropatheis-poy-ekanan-aithsh-apallaghs%21.html)) διενεργήθηκε, για σκοπούς επαλήθευσης όσων καταγγέλθηκαν, αναζήτηση στο σύστημα και εντοπίστηκε μία αίτηση από ένα φυσικό πρόσωπο.

Από τα στοιχεία της αίτησης αυτής στην καρτέλα Στεγαστική συνδρομή και βάσει του πεδίου «Έκταση βλάβης»**, σύμφωνα με την Υπεύθυνη Δήλωση του προσώπου που αφορά δεν προκύπτει καμία απαλλαγή ΕΝΦΙΑ** (δεδομένης της ένδειξης της αίτησης «Χωρίς σοβαρές ή βαριές βλάβες»). **Σημειώνεται ότι για την απαλλαγή ΕΝΦΙΑ απαιτείται το κτήριο να έχει κριθεί είτε επικίνδυνο για χρήση (ΚΟΚΚΙΝΟ) ή προσωρινά ακατάλληλο για χρήση (ΚΙΤΡΙΝΟ).**

**Αντιθέτως** **για το γήπεδο που εμφανίζεται στην καρτέλα Απαλλαγές ΕΝΦΙΑ** (πλήρους κυριότητας κατά 25%) με την ένδειξη έκτασης βλάβης «Επικίνδυνο ή προσωρινά ακατάλληλο για χρήση», **δόθηκε η κατά τις διατάξεις απαλλαγή**.

